b"\n_START_ARTICLE_\nLorde\n_START_SECTION_\nAwal hidup\n_START_PARAGRAPH_\nElla Marija Lani Yelich-O'Connor lahir di Takapuna, Auckland pada 7 November 1996. Ibunya Sonja Yelich (Bahasa Croatia: [Sonja Jeli\xc4\x87] ) seorang penyajak berketurunan Croat dari kawasan Dalmatia di Croatia Eropah Timur manakala ayahnya Vic O'Connor seorang jurutera am berketurunan Ireland. Beliau mempunyai kewarganegaraan New Zealand dan Croatia.\n_START_SECTION_\nKerjaya permuzikan\n_START_PARAGRAPH_\nPada Mei 2009, Lorde dan seorang rakan sekolahnya Louis McDonald menenangi acara bakat tahunan Belmont Intermediate School. Mereka berdua dijemput stesen radio penyiar pemerintah Radio New Zealand untuk menjadi tetamu dalam program Afternoons pada bulan Ogos tahun sama, di sanalah mereka membuat persembahan lagu saduran (cover beberapa artis semasa seperti Pixie Lott dan Kings of Leon. Ayah McDonald mengirimkan rakaman program tersebut kepada Scott Maclachlan, pengerusi eksekutif A&R Universal Music Group. Di sanalah Maclachlan mula berkenalan dengan Lorde dan mereka cuba mmemulakan projek bersama beberapa penggubah lagu dan produser namun tidak berjaya juga._NEWLINE_Pada Disember 2011, Maclachlan memperkenalkan Lorde dengan seorang penulis lagu dan penerbit rakaman bernama Joel Little; Lorde dan Joel merakam lima lagu untuk sebuah album extended play (EP) di Golden Age Studios in Morningside, Auckland selama tiga minggu."